tomron87/hebrew-wikipedia-sentences-corpus huggingface dataset:
ממש כפי שמקור שמימי יכול לפלוט אור בקיטוב נתון, כך הוא יוצר חלקיקי נייטרינו בטעמים מסוימים, ועל ידי מדידת הטעם, האסטרונומים יכולים להסיק מה היו התהליכים שפעלו בקרביים של המקור הזה.
הרעיון הוא לנסות להפוך במחשבתם את התמורות שעברו חלקיקי הנייטרינו במסעם.
ניסוי ה-IceCube הממוקם בקוטב הדרומי מתמקד במחקר חלקיקי נייטרינו שמקורם בתופעות האסטרופיזיות היותר אלימות כמו התפרצויות קרני גמא, כוכבי נייטרונים וחורים שחורים.
כמו כן, הגלאי משמש לחקר חלקיק הנייטרינו עצמו.
הגלאי מאתר חלקיקי נייטרינו בעלי אנרגיה גבוהה ביותר ממגוון מקורות, ובו נצפו חלקיקי הנייטרינו בעלי האנרגיה הגבוהה ביותר עד כה.
בניסוי זה איתרו את חלקיקי הנייטרינו בעלי האנרגיה הגבוהה ביותר שנצפתה עד כה: 2.6 PeV.
שטף הנייטרינו, העוצמתי באופן מפתיע, שנצפה מעיד על כך שחלק משמעותי מכלל האנרגיה ב"יקום הקר" מופקת במאיצים האדרוניים, כלומר במצבים בהם האדרונים מואצים עד כדי התנגשות ופיצוץ אנרגטי.
ה"יקום הקר" מכיל גרמי שמיים שקרסו כדוגמת חורים שחורים וכוכבי נייטרונים.
חלקיקי נייטרינו בעלי אנרגיה גבוהה הם טביעות אצבע של האצה הדרונית, ולפיכך מייצגים פוטנציאל לגילוי מקורות חדשים ו/או תובנות חדשות לגבי היווצרות אנרגיה במקורות ידועים.
האסטרונומיה התחילה בתצפית על היקום באור נראה, ובהדרגה התרחבה לאינפרה-אדום, גלי-מיקרו, רדיו, קרני רנטגן וקרני גמא.
חלקיקי הנייטרינו ממשיכים את המגמה הזאת.
חלקיקי נייטרינו מאפשרים לחקור לעומק מגוון תופעות קוסמיות כמו סופנובות, התפרצויות קרני גמא, ודסקות ספיחה המתערבלות סביב חורים שחורים בעלי מסה עצומה.
הם תוצרי לוואי הכרחיים של התפרקות קרינת בטא, המחממת את שיירי הכוכבים שהתפוצצו ואת קרביהם של כוכבי הלכת, והם שלב מתווך חיוני בהיתוך גרעיני בכוכבים.
חלקיקי נייטרינו בעלי אנרגיה גבוהה מאפשרים ללמוד על התהליכים שיצרו אותם.
בקצה זה של הספקטרום, חוקרים מקווים לעקוב אחר חלקיקי נייטרינו קוסמיים כמו שביל פירורי לחם עד למקורם.
מקורם של חלקיקי נייטרינו אלו הוא במאיצי חלקיקים טבעיים עוצמתיים ביותר, כדוגמת חורים שחורים על-מסיביים.
חלקיקי נייטרינו בעלי אנרגיה נמוכה מאפשרים לחקור את היקום בשלביו המוקדמים.
בקצה זה של הספקטרום, חוקרים מקווים לגלות שרידי נייטרינו אשר נוצרו בראשית היקום, שאריות של המפץ הגדול.
האנרגיה שלהם מצופה להיות נמוכה פי מיליון מיליארד מאשר האנרגיה של החלקיקים עם האנרגיה הגבוהה ביותר.
אולם, ככל שהאנרגיה של הנייטרינו נמוכה יותר, כך קשה יותר לאתר אותו.
לכן בינתיים, קרינת רקע קוסמית של ניוטרינים נשאר מחוץ להישג יד.
חלקיקי הנייטרינו הם האחראים ל-99% מסך כל האנרגיה המשתחררת כאשר כוכב בעל מסה גדולה קורס כלפי פנים לקראת סוף חייו.
הקריסה דוחסת את ליבת הכוכב עד שצפיפותה משתווה לצפיפות גרעינית, ומשחררת חלקיקי נייטרינו בטווח זמן של 10 עד 15 שניות.
הצפייה בהם מאפשרת צפייה ב-99% מהתמונה שטלסקופים רגילים לא קולטים, וכן צפייה בשלבים המוקדמים של הקריסה.
חלקיקי נייטרינו קוסמיים הם חלקיקים נייטרליים, ולכן נעים בקו ישר, לא מושפעים מהשדות המגנטיים בחלל.
זיהוי חלקיקי הנייטרינו מן הסופרנובה של 1987 אישש את התאוריה הבסיסית של קריסה כוכבית.
אסטרוציטומה הוא סוג של סרטן במוח.
מקורם של גידולים מסוג זה הוא בסוג מסוים של תאי גליה (תאים בצורת כוכב המצויים במוח הגדול שנקראים האסטרוציטים).
סוג זה של סרטן בדרך כלל לא מתפשט מחוץ למוח ומחוץ לחוט השדרה, ובדרך כלל לא משפיע על איברים אחרים.
האסטרוציטומות הן הגליומות הנפוצות ביותר, ויכולות להופיע ברוב חלקי המוח, ולעיתים רחוקות אף בחוט השדרה.
אנשים יכולים לפתח אסטרוציטומות בכל גיל.
אסטרוציטומות מדרגה נמוכה נפוצות יותר אצל ילדים ומבוגרים צעירים, ואילו אסטרוציטומות בדרגה גבוהה נפוצות יותר במבוגרים יותר.
אסטרוציטומות בתוך בסיס המוח שכיחים יותר אצל אנשים צעירים ומהווים בערך 75% של גידולים נוירואפיתליים.
תופעות הלוואי של הגידול משתנות בהתאם לאזור בו הוא ממוקם.
הגידול משפיע על הרקמות בכך שהוא דוחס אותם ופולש אליהם.
הוא עלול לגרום לפגיעה ברקמות בגלל לחץ על כלי דם שגורם להיפוקסיה, בשל תחרות על חומרי מזון וכן שחרור חומרים מזיקים כגון רדיקלים חופשיים, שינוי מאזן אלקטרוליטים ופגיעה בנוירוטרנסמיטורים וכן שחרור חומרים מתווכים כמו ציטוקינים, המשבשים את פעילות המוח.
תופעות לוואי משניות יכולות להיות לחץ תוך-גולגולתי: התפתחות הגידול גורמת להעלאת הלחץ בגולגולת, שיכולה לגרום לאפילפסיה.
האבחון מתבצע בבדיקת טומוגרפיה ממוחשבת (CT) או בדיקת דימות תהודה מגנטית (MRI) באמצעותם מבררים את מיקום הגידול, גודלו והרכבו.
אם נמצא גידול בבדיקות הדימות, יש לבצע ביופסיה שמטרתה לקבוע את סוג הגידול בבדיקה היסטולוגית.
את הביופסיה ניתן לבצע לפני הניתוח או במהלכו.
סיווג הגידול היא שיטת סיוג המסייעת לרופא לקבוע את חומרת האסטרוציטומה ולהחליט על הטיפול הטוב ביותר.
הסיווג מתבסס על אופן חלוקת תאי הגידול, קצב חלוקתם, ואפשרות גדילתם של צינורות דם חדשים.
ישנן מספר מערכות הערכה (סיווג) בשימוש עבור סיווג של הגידול של מערכת העצבים המרכזית.
שיטת הדירוג של ארגון הבריאות העולמי (WHO) משמשת בדרך כלל עבור דירוג אסטרוציטומה.
השיטה נקבעה בשנת 1993 במטרה למנוע בלבול באבחנות, ועל פיה נקבעו ארבע דרגות סיווג.
הסיווגים נעים בין 1 ל-4: סיווג 1 הוא הפחות אגרסיבי, וסיווג 4 מסמל את סוג הגידול האגרסיבי ביותר.
סיווג (דירוג) ארגון הבריאות העולמי סוג האסטרוציטומה תיאור I Pilocytic astrocytoma
Subependymomaאסטרוציטומה בעלת קצב גידול איטי, לרוב שפיר, ולרוב אפשרות ההחלמה מלאה במידה ומבוצע ניתוח להסרה כירורגית של הגידול.
כאשר לא ניתן להסיר את מלוא הגידול, ניתן לטפל בו באמצעות הקרנות.
Mixed oligoastrocytomaאסטרוציטומה בעלת קצב גידול איטי יחסית.
סוג זה לרוב שפיר, אולם יכול להפוך לגידול ממאיר.
גידולים אלה נפוצים לרוב אצל חולים צעירים, ויכולים לגרום לפרכוסים.
סיכויי ההחלמה לסוג גידול זה בינוניים.
בגידול זה יש סיכוי של 34% לתוחלת חיים של חמש שנים בלי טיפול, ו-70% סיכויי הישרדות אם מטפלים באמצעות הקרנות.
תוחלת החיים החציונית של החולים בגידול זה היא 4 שנים.
III Anaplastic astrocytomaגידול מסוג זה גורם לרוב לפרכוסים, כאבי ראש ושינויי אישיות.
הטיפול בסוג גידול זה כולל הסרה כירורגית של רקמת הגידול ככל האפשר מבלי לגרום נזקים לרקמת המוח.
טיפול בהקרנות מאריך את תוחלת החיים, ולרוב מבוצע לאחר ההסרה הכירורגית.
תוחלת החיים החציונית בגידול מסוג זה ללא טיפול היא 18 חודשים.
אין תועלת מוכחת במתן טיפול כימותרפי בנוסף על הניתוח וההקרנות.
IV Glioblastoma multiforme (GBM)גידול זה הוא הנפוץ ביותר והמסוכן ביותר מבין גידולי המוח הממאירים.
גידול מסוג זה יכול להגיע לגודל גדול מאוד בטרם מופיעים תופעות לוואי.
גידול זה בצורתו המשנית, משמע, שעבר טרנספורמציה מגליומות בדרגה נמוכה יותר, נפוץ בגילאים צעירים (גיל ממוצע 45 לעומת 65 בגליובלסטומה ראשונית).
הטיפול המקובל לגידול זה הוא הסרה כירורגית, וזו תבוצע כל עוד ניתן לבצעה מבלי לפגוע בתפקודי המוח.
בשל אופי הגידול המהיר של הגידול ותפוצתו המהירה במוח, לרוב לא ניתן להסיר את הגידול במלואו.
לפיכך מבוצעות הקרנות כטיפול המשך.
המחקרים מראים כי הקרנות אלה מכפילות את תקופת ההישרדות של החולים.
חולים מעטים ישרדו תקופה של מעל 3 שנים עם גידול מסוג זה.
משך החיים המוצע עם גידול מסוג זה הוא 17 שבועות בלא טיפול קרינה, ו-30 שבועות עם טיפול קרינה, כאשר הסרת הגידול ולאחריה טיפול קרינה מאפשרת תוחלת חיים ממוצעת של 37 שבועות.
על-פי נתוני ארגון הבריאות העולמי, גידולים בעלי הסיווג הציון הנמוך ביותר (סיווג I) מהווים רק 2% מהגידולים; גידולים מסיווג II מהווים 8%, וגידולים מסיווג III מהווים 20%.
מרבית הגידולים אסטרוציטומה (הם מסיווג IV) שהוא הנפוץ ביותר מבין סוגי סרטן מערכת העצבים, וסוג הסרטן השני השכיח ביותר במוח לאחר גרורות במוח.
למרות שכיחות נמוכה של גידולים אלה לעומת סוגי סרטן אחרים, אחוזי התמותה גבוהים (בסיווגים III & IV) בעיקר עקב גילוי מאוחר של הגידול בהיעדר סימפטומים.
דוגמה לתוצאות ניתוח הסרת גידול
לא קיים טיפול מניעתי, שכן על אף עשרות שנים של מחקרים, הגורם המדויק של אסטרוציטומה עדיין לא ידוע.
הפרוגנוזה של המחלה תלויה בסוג הגידול, באזור בו הוא נמצא, בשאלה האם ניתן להסיר לחלוטין את הגידול באופן כירורגי, בגיל המטופל, עד כמה הגידול משפיע על התפקוד היום יומי של החולה (כגון: חשיבה, זיכרון, תנועתיות), שינויים גנטיים בגידול עצמו והאם הגידול מגיב לטיפולים כימותרפיים והקרנות.
אסטרוציטומה דרגה 1 ניתנת בדרך כלל להסרה במלואה, ובעלת סיכויי החלמה טובים מאוד, אם כי, חלק מהגידולים מסוג זה יכולים לחזור.
סיכויי ההחלמה מאסטרוציטומה דרגה 2 גם הם טובים, למרות שבדרך כלל לא ניתן להסיר את הגידול לחלוטין במקרים של אסטרוציטומה דרגה 2. מעל 40% מאלו שאובחנו עם סוג זה של אסטרוציטומה שורדים 10 שנים או יותר לאחר האבחנה.
לעיתים עלולים גידולים מדרגה נמוכה להפוך לדרגה גבוהה בקרב מבוגרים.
על פי מחקרים, מעל 25% מהחולים באסטרוציטומה דרגה 3 שורדים 5 שנים ויותר לאחר האבחנה.
במקרים של אסטרוציטומה דרגה 4 (גליובלסטומה מולטיפורמה, GBM) הפרוגנוזה גרועה מאוד.
רוב המטופלים שורדים פחות משנה.
כ-6% שורדים לאחר חמש שנים מהאבחנה.
אסטרטגיה קוגניטיבית היא כלי או תוכנית פעולה שמשמשת להוצאה לפועל של מטלה או להשגת מטרה.
שימוש באסטרטגיות נעשה על ידי בני האדם על מנת להוציא לפועל תפקודי יום יום.
האסטרטגיה מתייחסת ל"איך" של המטלה ויכולה להיות קשורה לאדם, למטלה או לסביבה.
אסטרטגיה יכולה להיות מודעת או מופנמת, חיצונית ופנימית.
נעשה באסטרטגיה שימוש בעת ביצוע מטלה חדשה, כאשר נתקלים בקושי או כאשר נעשה שינוי במטלה מוכרת.
אסטרטגיה יכולה להיות ממוקדת למטלה ספציפית או כללית ולשמש למטלות שונות.
לרוב נעשה שימוש במספר אסטרטגיות בו זמנית.
תרגול חוזר והעלאת מודעות לשימוש באסטרטגיה ספציפית יכול להביא לשיפור בביצוע, גם אם הלמידה וההכללה מוגבלת.
אסטרטגיות קוגניטיביות מוערכות על פי הוצאה לפועל, ואיכות השימוש באסטרטגיה.
הוצאה לפועל של אסטרטגיות - האם האדם יוזם את הפעולה, משתמש בה באופן מלא ומצליח להשתמש במספר אסטרטגיות בו זמנית.
איכות השימוש באסטרטגיה - מהי רמת המאמץ הנדרש על מנת להוציא לפועל את האסטרטגיה, מהי תכיפות השימוש באסטרטגיה והאפשרות לגמישות בעת הצורך.
לדוגמה, שימוש תכוף באסטרטגיה שאינה יעילה לא יקדם את השגת המטרה ויהיה צורך בשינוי האסטרטגיה.
במאמרן משנת 2012 כתבו ג'ואן טוגליה, סילביה רוג'ר והלן פולטייקו, שלושתן מרפאות בעיסוק ממקומות שונים בעולם, מאמר מפתח בנושא האסטרטגיות הקוגניטיביות.
הן מציגות רשימה נרחבת של אסטרטגיות קוגניטיביות, אלו הן מספר דוגמאות:
אסוציאציות - חיבור של מידע דומה, קטגוריות, מידע ישן לחדש או סמיכות פיזית
יצירה של תרחיש מתוך מידע כדי לייצר רצף
שחזור של פעולה דומה שנעשתה כדי להפעיל אותה שוב
הטרמה להתכונן לפני ביצוע פעולה, לחשוב מה יהיה
תרגום של מידע מאופנים שונים, כתובים, דבורים או ויזואליים למידע יותר מאורגן או מקובץ
שאילת שאלות עצמית שאלות מפתח שעוזרות בביצוע המשימה
ארגון מחדש של המטלה כך שדברים או חלקים דומים יהיו יחד.
פישוט של המטלה פירוק של המטלה לחלקים או הפחתה של שלבים לחלקים שניתן לבצע
בריפוי בעיסוק מספר גישות התערבות בהן ישנה התייחסות לשימוש באסטרטגיות קוגניטיביות הן בשלב ההערכה והן בשלב ההתערבות.
דוגמה לכך ניתן לראות במודל הדינאמי אינטראקטיבי שפותח על ידי ג'ואן טוגליה ועושה שימוש בביצוע העיסוקי על מנת לבחון את המודעות העצמית של האדם ביחס ליכולותיו התפקודיות והקוגניטיביות ואת האופן שבו הוא פועל.
אופן הפעולה מתייחס לאסטרטגיות בהן האדם משתמש.
לגישה זו כלים רבים שנועדו לבחון יכולות שונות ובהן את השימוש באסטרטגיות.
זאת, לדוגמה על מנת להבין את היכולת לבצע קטגוריזציה (Toglia Category Assessment) או להשתמש באסטרטגיות לצורך זכירה (Contextual Memory Test).
דוגמה נוספת היא הכלי - תכנון מערכת שבועית (תמ"ש) - אבחון שפותח על מנת לבחון כיצד קשיים בתפקודים הניהוליים משפיעים על יכולתו של האדם לבצע פעולות רב שלביות בחיי היומיום ולהשתתף בעיסוקים שונים.
האבחון מדמה משימה של שיבוץ פגישות וסידורים בלוח תכנון שבועי על פי מידע שניתן לגבי כל פריט.
ישנם מספר כללים אותם על הנבדק לשמור במהלך ביצוע המשימה.
ביצוע המשימה נמדד על פי מדדים של דיוק, משך ביצוע ותכנון המטלה, שימוש באסטרטגיות - הן מבחינת כמות וסוג והן מבחינת יעילותן.
גישה נוספת העושה שימוש באסטרטגיות קוגניטיביות היא גישת ה-CO-OP שפותחה על ידי הלן פולטייקו ומיועדת לילדים ומבוגרים.
גישה זו מאפשרת רכישת מיומנויות דרך תהליך של שימוש באסטרטגיות וגילוי מונחה.
אסטרוסטטיסטיקה , הוא ענף מחקרי רב-תחומי המשלב בין אסטרופיזיקה, ניתוח סטטיסטי וכריית נתונים.
הוא משמש לעיבוד הכמות העצומה של הנתונים המיוצרים על ידי חיישני מיצפי הטלסקופים השונים מהחלל ומהקרקע, בסריקה אוטומטית של הקוסמוס.
מערכי נתונים מורכבים אלו משמשים לאפיון גרמי שמיים שונים ולקישור נתונים אסטרונומיים לתאוריה אסטרופיזית.
ענפים רבים של נתונים סטטיסטיים מעורבים בניתוח אסטרונומי, כולל סטטיסטיקה א-פרמטרית, רגרסיה (סטטיסטיקה) רב-משתנה ומיון רב-משתנים, ניתוח סדרות זמן, ובעיקר הסקה בייסיאנית.
העוסקים באסטרוסטטיסטיקה מיוצגים על ידי האיגוד הבינלאומי לאסטרוסטטיסטיקה (International Astrostatistics Association) המזוהה עם המכון הבינלאומי לסטטיסטיקה (International Statistical Institute), קבוצת העבודה של האיגוד האסטרונומי הבינלאומי באסטרוסטטיסטיקה ואסטרואינפורמטיקה, קבוצת העבודה האמריקאית לאסטרונומיסטיקה באסטרוסטטיסטיקה ואסטרוסטטיסטיקה, קבוצת ההתעניינות האמריקאית לסטטיסטיקה באסטרוסטטיסטיקה, ויוזמת הקוסמוסטטיסטיקה.
כל הארגונים הללו משתתפים באתר פורטל אסטרוסטטיסטיקה ואסטרואינפורמטיקה.
אסטרופיזיקה חישובית מתייחסת לשיטות ולכלי המחשוב שפותחו ומשמשים במחקר האסטרופיזיקה.
בדומה לכימיה חישובית או פיזיקה חישובית, זהו ענף ספציפי של אסטרופיזיקה תאורטית וגם ענף בין תחומי הנשען על מדעי המחשב, מתמטיקה ופיזיקה רחבה יותר.
תחומי האסטרופיזיקה שמיישמים שיטות חישוביות כוללים מגנטו-הידרודינמיקה, העברה קרינת אסטרופיזית, דינמיקת כוכבים וגלקטיה ודינמיקת נוזלים אסטרופיזיים.
תחום שפותח לאחרונה עם תוצאות מעניינות הוא תורת היחסות המספרית.
אסטרופיזיקאים רבים משתמשים במחשבים בעבודתם, ומספר גדל והולך של מחלקות אסטרופיזיקה מכיל כיום קבוצות מחקר שמוקדשות במיוחד לאסטרופיזיקה חישובית.
אסטרופיזיקה חישובית נלמדת לרוב במסגרת תוכנית מתמטיקה או אסטרופיזיקה שימושית ברמת דוקטורט.
סימולצית זרימה אסטרופיזית היא בעלת חשיבות מיוחדת שכן אובייקטים ותהליכים רבים בעלי עניין אסטרונומי כמו כוכבים וערפיליות כרוכים בגזים.
הדמיות מחשב נוזליים משולבים לרוב בהעברה מקרינה, כוח משיכה (ניוטוני), פיזיקה גרעינית ויחסות (כללית) לחקר תופעות אנרגטיות במיוחד כמו סופרנובות, סילון אסטרופיזי, גלקסיות פעילות ופרצי קרני גאמה, ומשמשים גם להדמית מבנה כוכבי, כגון, היווצרות פלנטרית, אבולוציה של כוכבים ושל גלקסיות וחפצים אקזוטיים כמו כוכבי נייטרונים, פולסרים, מגנטרים וחורים שחורים.
הדמיות מחשב הן לרוב האמצעי היחיד לחקר התנגשויות כוכבים, מיזוגים גלקסיים, כמו גם אינטראקציות גלקטיות וחור שחור.
תחום המחקר העכשווי באסטרופיזיקה חישובית עושה שימוש בתוכנות וחומרה מתקדמות של עיבוד מקבילי, מחשבי-על ואשכולות מחשבים.
מערכות אלו לרוב מתמחות מאוד ומיוצרות על ידי אנשי מקצוע בארכיטקטורת מחשב ייעודית, ולכן בדרך כלל מוצאות פופולריות מוגבלת בקהילת הפיזיקה הרחבה (החישובית).
גם ברמת מחשב אישי שולחני ניתן לבצע האצת חומרה.
התוכנות לאסטרופיזיקה חישובית ייעודיות מאוד ומפותחות בהתאם למטרת החישוב.
דוגמה לכך, AMUSE הנוקטת גישה שונה בכך שהיא מספקת מבנה ממשק למספר גדול של קודים אסטרונומיים הפונים לציבור להתמודדות עם דינמיקת כוכבים, אבולוציית כוכבים, הידרודינמיקה והסעת קרינה.
אסטרופיה הוא סרט איסלנדי מ-2007. הסרט מכיל אזכורים ממספר סרטיי פנטזיה ומדע בדיוני.
הילדור היא בחורה יפהפייה העובדת לצד בן זוגה ג'ולי, פושע הסוחר במכוניות, לאחר מעצרו היא נאלצת לחפש עבודה חדשה, היא גם נרפת על ידי צהובונים הבאים לסקר אודותיה.
בסופו של דבר היא מוצאת עבודה ב"אסטרופיה", חנות ל-DVD, אביזרי משחקי תפקידים וקומיקס, רק חנונים מגיעים אל החנות והעובדים בה חיים בעולמות משלהם, הבוס שלה, שהיה בעבר קורבן ללעג ציבורי כאשר אחת מהופעות משחקי התפקידים שלו פורסמה באינטרנט, מרחם עלייה.
על מנת לשפר את כישורי המכירות שלה, הוא מאפשר לה להשתתף בקבוצת משחקי התפקידים שלו.
הילדור חווה הרפתקאות מרגשות בעולם שהיה זר לה וגם פוגשת חברים חדשים.
במקביל, היא מתקרבת לדגור, מתרגם רומנים רומנטיים ומורה לריקוד.
בינתיים ג'ולי עובד במרץ על בריחתו.
ג'ולי נמלט עם שנים עשר מחבריו האסירים.
על מנת להשלים את הבריחה הוא זקוק לפרטי חשבון הבנק שלו באיי קיימן, אותם החביא בתליון שניתן להילדור; לכן הוא מתקשר אליה.
כאשר דאגור שם לב לכך, מאוחר מדי.
יחד הם שוקעים בעולם משחקי התפקידים שלהם ולבסוף מצליחים להכניע את החוטפים.
הילדור מביסה את ג'ולי בקרב חרבות.
כשהקרב מסתיים, הילדור ודאגור מתנשקים, והסצנה חוזרת למציאות.
והאסירים נלקחים על ידי המשטרה.
אסטריד לינדגרן (בשוודית: Astrid Lindgren ; 14 בנובמבר 1907 – 28 בינואר 2002) הייתה סופרת ילדים שוודית שספריה הרבים תורגמו ליותר משבעים שפות וזכו להצלחה ברחבי העולם.
יצירתה המפורסמת ביותר היא סדרת ספרי הילדים בילבי.
לינדגרן נולדה בשם אסטריד אנה אמיליה אריקסון וגדלה בחווה ליד הכפר וימרבי בחבל סמולנד שבשוודיה.
כשהייתה בת 16 החלה לעבוד כשוליה בעיתון המקומי, "וימרבי טיימס" ומהר מאוד למדה הדפסה במכונת כתיבה והפכה לעיתונאית של ממש.
בגיל 18 הרתה לעורך העיתון, שהיה אמנם פרוד מאשתו אך עדיין נשוי וגם מבוגר מלינדגרן בשלושים שנה.
בתמיכת משפחתה ומאהבה כאחד וכדי להמשיך בהיריון חרף הביקורת החברתית באזור מגוריה.
כדי להימנע ממסירת שמו של האב לרשויות, בשוודיה, ילדה לינדגרן את בנה בדנמרק ומסרה אותו שם למשפחת אומנה.
בחמש שנותיו הראשונות לאחר מכן היא פגשה אותו לעיתים רחוקות בלבד.
כשנה לאחר לידת בנה הבינה מצידה כי איננה אוהבת יותר את אביו, והשניים נפרדו סופית.
לפרנסתה וכדי לנסות לממן את האפשרות להחזיר לעצמה את בנה היא למדה קצרנות והחלה לעבוד כמזכירה.
ב-1928 החלה לעבוד בקלוב המכוניות השוודי המלכותי, שבו הועסק שטורה לינדגרן, הממונה עליה, שגם התגרש למענה.
השניים נישאו ב-1931, וב 1934 נולדה קארין בתם המשותפת.
רבים מספריה מבוססים על משפחתה ועל חוויותיה מילדותה בחווה קטנה בכפר.
ספרה המפורסם ביותר, "Pippi Långstrump" (יצא בעברית בשמות "גִילְגִי" ו"בילבי בת-גרב"), נכתב עבור בתה קארין כשהייתה חולה ורתוקה למיטתה.
ב-1958 הייתה לזוכה השנייה בפרס אנדרסן לספרות ילדים ונוער.
רבים מספריה עובדו למחזות, סרטים וסדרות טלוויזיה.
לינדגרן התפרסמה בתמיכתה בזכויות הילד ובזכויות בעלי חיים, ואחד החוקים שעברו בפרלמנט השוודי (חוק המטיל מגבלות על הובלת בעלי-חיים) מכונה "חוק אסטריד לינדגרן" על שמה.
ב-1994 זכתה בפרס הקיום הנכון.
לאחר מותה ב-2002 הכריזה ממשלת שוודיה על כינון פרס אסטריד לינדגרן לספרות ילדים ונוער.
הפרס, בסך חמישה מיליון קרונות שוודיות, מוענק לזוכה מדי שנה.
בשנת 2019 יצא לאור סרט העוסק בחייה של לינדגרן, בשם "להיות אסטריד" .
הסרט מבוסס על סיפור חייה של לינדגרן והעלילה עוסקת בחייה החל מהיותה נערה מתבגרת בת 16, אז נשלחה לעבוד בעיתון הכפר בו התגוררה ומתארת את הרומן עם עורך עיתון הכפר, הריונה של לינדגרן בגיל 18 ומסירת הילד לאומנה.
באותה שנה הופיעו מספר ספרים המתארים דמות נערית רעננה ומשוחררת, כשהבולטת שבהן היא פיפי לנגסטרומפ של לינדגרן.
ספרה נחשב לחדשני הודות לדמות הילדה החופשית, המורדת בעולם המבוגרים ובחוקי הנימוס הנוקשים.
החוקרת אווה וולסטרומס הניחה כי הדמות החדשה הזאת לא הגיעה ללא רקע מוקדם.
לאחר קריאה נרחבת בספרות ילדים מהתקופה שבין מלחמות העולם היא גילתה כי כבר אחרי מלחמת העולם הראשונה תוארו בספרות השוודית דמויות כמו פיפי.
היא ערכה ניתוח מפורט והשוותה בין פיפי של לינדגרן לבין אן-מארי לינדלוף של אסתר בלנדה (וכמו כן לדמות מספריה של הסופרת הדנית קרין מיכאליס).
הניתוח ההשוואתי של וולסטרומס מראה כי הדמויות הראשיות בספריהן של אסתר בלנדה ומיכאליס, ובאותה מידה פיפי לנגסטרומפ עוסקות בילד השובר נורמות ועצמאי.
החוקרת מציגה במחקרה מגוון רחב של מאפיינים משותפים המביאים אותה למסקנה כי אסתר בלנדה היא למעשה החלוצה בתחום זה, והתפיסה כי 1945 הייתה השנה בה נולד ספר הילדים המודרני אינה רלוונטית עוד.
סדרת ספרי בילבי בת-גרב – מעלליה של ילדה מנומשת ומלאת שמחת-חיים, שאימה "מלאך מרחף בשמיים" ואביה מפליג בים, והיא גרה לבדה בבית גדול, מנהלת את חייה כרצונה ומוכתרת לתואר הילדה החזקה בעולם.
גילגי, תרגמה אביבה חיים, הוצאת מ' ניומן, 1956. (יצא לאור במהדורה נוספת בשנות השישים, ובהוצאת ש.
הבריחה הגדולה עם בילבי בת-גרב, תרגמה תמר שלמון, הוצאת עם עובד, 1970.
מי מכיר את בילבי בת-גרב?, תרגמה תמר שלמון, הוצאת עם עובד, 1973. (יצא במספר מהדורות בשנות השבעים והשמונים).
בילבי בוילה מצחיקולה, תרגמה תמר שלמון, הוצאת עם עובד, 1979.
בילבי הילדה הכי חזקה בעולם , תרגמה תמר שלמון, הוצאת עם עובד, 1979.
בילבי גרב-ברך, תרגמה דנה כספי הוצאת כנרת, זמורה-ביתן, דביר, 2009.
סדרת ספרי אלוף הבלשים בלומקוויסט – הרפתקאותיו של ילד השואף להיות בלש
אלוף הבלשים בלומקויסט (1948, תר' משוודית – מרים שוסטרמן, איורים – אריק פלמקויסט, זמורה ביתן, 1982. ספרי מרגנית, תרגמה דנה כספי, 2018)
קלה בלומקוויסט חי חיי סכנה (1951, תר' מרים שוסטרמן, 1983)
רסמוס ובולע החרבות (תרגמה רות לבנית, ציורים מאת שושנה היימן, עם עובד, 1971)
רסמוס והנודד (1956, עברית – גבריאלה (גבי) אלדור, ציורים מאת שושנה היימן, עם עובד, 1966) – ילד נמלט מבית-יתומים, פוגש בדרכו נווד שהוא "ידידו הטוב של אלוהים" והשניים עוברים יחד הרפתקאות מרתקות ומשעשעות.
רַסְמוּס, פּוֹנְטוֹס וטוֹקֶר (1957, תר' רות לבנית בשם "רסמוס ובולע החרבות", 1971) – הרפתקה בלשית של שני ילדים, העוקבים אחרי צמד עבריינים
תעלוליה של מדיקן (1960, תר' הדר אלרואי, 1983) – חוויות יומיום של ילדה בעלת "רעיונות משוגעים"
מי כמונו ילדי כפר המהומה
הילדים מרחוב הרעשנים (משוודית – בשמת אבן-זהר, ציורים – אילון ויקלנד, מסדה, גבעתיים, 1987)
אנחנו הילדים מרחוב הרעש (1947)
עוד על הילדים מרחוב הרעש (1949)
תמיד שמח ברחוב הרעש (1952)
נילס קרלסון צוציק (1949, איורים – אילון ויקלנד, משוודית – דניאל נחשול, תל אביב, 2000) – קורות ילד המבקש לדעת אם יש ביער שודדים, זוכה פרס נילס הולגרסן
קארלסון המעופף (עברית – א"ד שפיר, רישומים מאת שושנה היימן, עם עובד, תל אביב, 1967)
אח-קט וקרלסון-מן-הגג (1955, תר' א"ד שפיר בשם "קרלסון המעופף", 1967) – ילד בודד ויצור פלאי מעופף טסים יחד ומעוללים תעלולים
נוריקו-סאן הילדה מיפן (1956, בשוודית: "אווה נפגשת עם נוריקו-סאן", תמונות – חנה ריבקין-בריק, סיפור – אסטריד לינדגרן, עברית – לאה גולדברג, מרחביה, 1957)
סיאה הילדה מאפריקה (1958, בשוודית: "סיאה חיה על הקלימנג'רו", צילמה –חנה ריבקין-בריק, סיפרה – אסטריד לינדגרן, עיבדה – לאה גולדברג, מרחביה, 1959)
לילבס ילדת הקרקס (1959, צילמה אנה (חנה) ריבקין-בריק, עיבדה לאה גולדברג, ספרית פועלים, תל אביב, 1961, 1988)
בני הדודים משבדיה (1959, צילומים – אנה (חנה) ריבקין-בריק, עברית – אביבה אגמון, אור עם, 1978)
דירק הילד מהולנד (1960, תמונות – אנה (חנה) ריבקין-בריק, עברית – לאה גולדברג, ספרית פועלים, 1970)
נואי הילדה מתאילנד (1962, תמונות – חנה ריבקין-בריק, סיפור – אסטריד לינדגרן, עברית – לאה גולדברג, ספרית פועלים, 1967, 1970)
מטי מפינלנד (1964, אנה (חנה) ריבקין-בריק, אסטריד לינדגרן, עברית – אביבה אגמון, אור עם, 1979)
אמיל עדיין איתנו (2011, הוצאת "משכל", תרגמה רות שפירא)
אמיל בן לֶנֶנְבֶּרְג (1963. תר' תמר שלמון בשם "תעלוליו של אמיל", 1976; רות שפירא בשם "התעלולים של אמיל", 2009) – מעלליו המבדחים של ילד קטן הנקלע לצרות.
ילד ושמו אמיל (1966, תרגמה משוודית תמר שלמון, עטיפה וציורים מאת ביורן ברג, עם עובד, 1976, 1980; תרגום נוסף בידי רות שפירא, ידיעות ספרים, 2009)
האחים לב ארי (1973, פרס יאנוש קורצ'אק.
איורים – אילון ויקלנד, תרגום משוודית – חנה קרגיוז, עריכה לשונית – יוסי אשכול, ספרית פועלים, תל אביב, 1984) – הרפתקה בדיונית של שני אחים אמיצים, המצליחים להכניע עריץ מסוכן שהשתלט על ארץ אגדית, מסופרת בגוף ראשון על ידי האח הצעיר.
מיו, מיו שלי (1954, עיטור אנדרסן.
תרגם דניאל נחשול, צירה אילון ויקלנד, מחברות לספרות, 1972) – פנטזיה אפית, יתום שוודי נוכח לדעת שהוא נסיך בארץ מרחקים ונשלח להציל את הממלכה.
מיו, מיו שלי מהדורה עברית 2023, תרגמה משוודית דנה כספי.
רוניה בת השודד (1983, תרגמה משוודית תמר שלמון-נסי, עם עובד, 1985)
גם אני רוצה ללכת לבית-הספר (1952)
הילדים מרחוב איזה-טראח (1958) – מעללי ילדה ואחיה בבית ובשדה.
הילדים בג'ונגל (1959, פרס אלזה בסקוב) – שדון מעניק לשלושה ילדים הרפתקה מרתקת בהודו.
חופשה בסְאלטקרוֹקַן (1964) – ילדים יוצאים לבלות על אי קטן.
השועל והטומְטֶם (1966) – שדון ידידותי מבקר בחווה.
ההר לילינסטנגל (1969) – ילד חולה מגיע לארץ הדמדומים וזוכה להגשמת משאלותיו.
מַטִידָה וּפִּימְס (1976) – הרפתקאות שובבות של ילדה וחבריה בחווה.
לוטה עוזבת את הבית (1961) – הרפתקאות של ילדה שמחליטה לעזוב את הבית ולאמץ משפחה חדשה.
אסטרטגיית למידה היא הליך או תוכנית פעולה המיועדים להשגת מטרות לימודיות בצורה יעילה.
במובן הרחב, אסטרטגיה היא תכנון דרך פעולה במספר שלבים מוגדרים ומנומקים, ובעלי אלטרנטיבות שונות לחלופה, למקרה של אי-הצלחה באחד השלבים (קניאל,2006).
בתחום החינוך אסטרטגיות למידה מתייחסות לכלים ודרכי הפעולה שאותן מאמץ התלמיד בכוחות עצמו או דרך הוראה מפורשת, במטרה להבין וללמוד חומר חדש או להכין מטלה.
אסטרטגיות למידה יעילות יכולות להוביל לשיפור משמעותי בהישגים אקדמיים.
כדי שהלומד יוכל ליישם בהצלחה אסטרטגיית למידה מסוימת, עליה להיות מותאמת למיומנויות הלמידה האישיות שלו.
אפשר ללמוד אסטרטגיות למידה או לתרגל אותן.
אסטרטגיית למידה מהווה מערך תכנוני וחשיבתי המסייע בהשגת מטרות לימודיות.
אסטרטגיה לימודית כוללת שלב אסטרטגי, יישומי ובקרתי תוך ארגון מחשבות לאורך כל הלמידה.
בחירת אסטרטגיית הלמידה הספציפית נעשית על ידי הלומד.
אסטרטגית למידה יכולה להיות קשורה באופן ישיר למשימה הלימודית, ויכולה להיות בתור עזר חיצוני שיכול להתנהל באופן עצמאי, גם בלי קשר למשימה הלימודית עצמה.
אדם יכול לסגל אסטרטגיות למידה שונות באופן עצמאי או דרך הוראה מפורשת.
האסטרטגיות מתאפיינות במאפייני יעילות, הכללה, והנמקה (קניאל, 2006):
יעילות - האסטרטגיה נדרשת להשיג את המטרה שלה.
ייתכנו אסטרטגיות שונות המשיגות אותה מטרה אך מתחרות על מדדים שונים (למשל: זמן, עלות, דיוק וכו').
הכללה - האסטרטגיה יכולה להיות רחבה וכוללנית יותר כמו סידור וארגון חומר או צרה יותר כגון פתרון בעיה בשני נעלמים.
הנמקות - כל שלב באסטרטגיה צריך להיות בעל סיבה ברורה לקיומו.
אסטרטגית למידה הנה פרטנית לתחום הלמידה המהווה מערך תכנוני וחשיבתי המסייע בהשגת מטרות לימודיות.
אסטרטגית למידה תתבטא בארבע צורות של השפה: קריאה, דיבור, האזנה וכתיבה.
אסטרטגיות למידה הוא כינוי לאסטרטגיות שונות.
(קניאל,2006) אומלי ושמוט, חוקרים שערכו מחקר על אסטרטגיות למידה, חילקו את אסטרטגיות הלמידה לשלושה תחומים לאחר צפייה בלומדים: אסטרטגיות מטא-קוגניטיביות - אסטרטגיות שמטרתן תכנון וכיוון הלמידה.
אסטרטגיות קוגניטיביות - אסטרטגיות שנותנות דרכים מודעות בגישה ללמידה ואסטרטגיות חברתיות - שמטרתן היא למידה באמצעות אינטראקציה עם אחרים.
כאמור, כל אסטרטגיה מיועדת להשיג יעד או מטרה כלשהי באופן יעיל.
ניתן לחלק את האסטרטגיות על פי תחומי התפקוד השונים שלהן הן מיועדות.
ייתכן שאסטרטגיה מסוימת תהייה מיועדת ליותר ממטרה אחת.
אסטרטגיות זיכרון - מיועדות לקידוד טוב יותר של מידע לצורך שיפור יכולת השליפה שלו בעת הצורך.
הן מתבססות על ארגון המידע באופנים שונים: סמנטי, חזותי (תמונת, תרשימים, טבלאות), כרונולוגי, רגשי ועוד.
לדוגמה: חלוקה וקיבוץ לקבוצות על ידי יצירת קשרים בין פרטים (מאכלים, צבעים, פעילויות) ומניית מספר הפריטים בכל קבוצה (יש ארבעה צבעים, שלושה גדלים, שמות של שישה אישים).
יצירת ראשי תיבות כעזר לזכירה (דצך-עדש, אהו"י, פזצטא, בכל"ם).
כמו כן, אסטרטגיות זיכרון שמות דגש על עיבוד מעמיק יותר של המידע, הפעלת חשיבה ביקורתית, קישור לידע קודם וחיבור להיבטים אישיים מייעלות את תהליך השינון וההפנמה של החומר הנלמד.
אסטרטגיות אוריינות מיועדות לשיפור תפקודים אקדמיים כמו הבנת הנקרא, הבעה בכתב, פתרון בעיות מתמטיות וכו'
אסטרטגיות חשיבה מיועדות לייעל תהליכים לוגיים כמו מיון, הכללה, השוואה, הסקת מסקנות, יצירתיות ועוד.
אסטרטגיות לניהול עצמי מיועדות לייעל תהליכים כמו זיהוי קשיים, הצבת מטרות, קבלת החלטות, תכנון, ניהול זמן וכו'.
תהליכים אלו נשענים על התפקודים הניהוליים של האדם.
מטא-אסטרטגיות הן אסטרטגיות המבוססות על מטא-קוגניציה ועוסקות בייעול השימוש באסטרטגיות.
הן כוללות דרכים למציאת האסטרטגיה המתאימה מתוך מגוון אסטרטגיות הלמידה הקיימות.
במקרים רבים הלומד מסוגל לסגל אסטרטגיות למידה קיימות באופן ספונטני או כתוצאה מחיקוי שיטותיהם של תלמידים ומורים, אליהם הוא נחשף במהלך תהליך הלמידה.
בדומה לכך לומדים רבים יצליחו לפתח בעצמם אסטרטגיות חדשות בהתאם לצורך.
אסטרטגיות אלו משפרות את זכירת החומר הנלמד, מסייעות ביכולת הוצאת העיקר מן הטפל, מאפשרות לתכנן ולארגן את החומר הנלמד ומכאן ליכולת לענות נכון על שאלות שנשאלות.
עם זאת, ישנם מקרים בהם אסטרטגיות הלמידה הדרושות לתלמיד מסוים לא נלמדות באופן עצמאי.
כמו במקרים של קשיי למידה, לקות למידה, הפרעת קשב ועוד.
לעיתים, הקנייה של אסטרטגיות למידה מתבצעת במסגרת של הוראה מתקנת, באמצעות הוראה ישירה ומפורשת.
היא נעשית בהתאם למטרות החינוכיות, לצרכים וליכולות האישיים של הלומד.
מטרת התהליך היא לאפשר ללומד לעמוד במשימות לימודיות באופן מוצלח, עצמאי ויעיל על ידי רכישה של אסטרטגיות חדשות ופיתוח אסטרטגיות קיימות.
אחת הדרכים ללמד ולתרגל אסטרטגיות היא על ידי שימוש במשחק אסטרטגיה המותאם ללומד ולמטרת הלמידה.
זאת משום שחוויית למידה מהנה וחיובית מעלה את המוטיבציה של הלומד ומקלה עליו לגייס את המשאבים הדרושים לתהליך.
הקנייה של אסטרטגיות למידה יכולה לאפשר לתלמיד להתמודד באופן עצמאי יותר עם שיעורי בית.
בדרך זו ניתן לצמצם את התלות של התלמיד בהוריו ולמנוע מתחים משפחתיים סביב הנושא.
זאת ועוד, שימוש מושכל באסטרטגיות בהתאם לדרישות הדיסציפלינות השונות, יכול לעמוד לרשות התלמיד בעת למידה לפני המבחן על ידי מתן מענה לבעיות התארגנות במרחב ובזמן הנדרש ללמידה.
בעת המבחן ידע התלמיד להתמודד עם פיצוח השאלות ואף יוכל להשתמש באסטרטגיה המתאימה לערוך בקרה על תוצרי עבודתו.
כיום, ניתן ללמוד לסגל אסטרטגיות למידה גם באמצעות לימוד מרחוק באינטרנט.
אסטרטגיות נבנות באופן טבעי בעת פעילות לימודית.
עם זאת, ניתן לייעל את רכישתן על ידי הוראה פורמלית שלהן.
בהוראת אסטרטגית למידה במסגרת הוראה מתקנת, חשוב להתחיל טרם הצגת האסטרטגיה הלימודית בפתיח לתלמיד מהי אסטרטגיה ומה חשיבותה בשלב הבא.
בסוגים מסוימים של אסטרטגיות למידה, את האסטרטגיה יעביר מדריך ותפקידו להעביר לתלמידים הוראת אסטרטגיה חדשה.
על המדריך לעבוד בשלבים מוגדרים: בשלב ה-1 יהיה על המדריך להכין את התלמידים לביצוע, כלומר לתת מידע על האסטרטגיה במטרה שיוכלו ליישם אותה באמצעות הסבר והדגמה של האסטרטגיה הנלמדת.
בשלב ה-2 יש לתרגל באופן מודרך את השימוש באסטרטגיה בארבע צורות השפה (האזנה, דיבור, כתיבה וקריאה).
בשלב ה-3 התלמידים יעברו לעבודה עצמית וישתמשו באסטרטגיה שנבחרה על ידי הדמות המדריכה למשימה, וייחשפו לסיטואציות שונות בהן יצטרכו להשתמש באסטרטגיה שנלמדה.
השלב ה-4 והאחרון מתייחס להערכת התלמיד בעת שימוש באסטרטגיה בכיתה, במהלך ההערכה יש לחזק את החלקים באסטרטגיה שהיה קשה לתלמידים ליישם בביצועה ודרכים לשיפור השימוש באסטרטגיה, ובכך יובא הדבר על ידי המדריכים לידי מודעות התלמידים.
ובכך המדריך עוזר בהקניית אסטרטגיית למידה אצל התלמידים(לידור,1993; לידור,1996).
לדוגמה, "אסטרטגיית שימוש בגרפים ובעיות ויזואליות במתמטיקה"- ייצוגים גרפיים של מושגים ובעיות במתמטיקה הם נושאים קשים לתלמידים ולכן הומצאה אסטרטגיית למידה בנושא זה.
על המורה\המדריך המלמד להציג את הנושא - תיאורים גרפיים של מצבי פתרון בעיות בעזרת דוגמאות מרובות.
בשלב לאחר הצגת האסטרטגיה, על המדריך לתת לתלמידים לתרגל את האסטרטגיה תוך שימוש במארגנים גרפיים משלהם ובהמשך גם בעבודה עצמית תוך חשיפה לסוגים שונים של גרפים ובעיות מגוונות מהמדריך.
במהלכה וגם בסופה של הלמידה תהיינה הנחיה ספציפית של המורה לגבי איזה ייצוגים ויזואליים כדאי לבחור ומדוע, ובכך תוך חיזוק חלקים חלשים אצל התלמיד.
וכך למידה מתבצעת באופן יעיל ואפקטיבי, החומר מוטבע בלומד באופן טבעי, תוך שימוש באסטרטגיה.
ספר האסטרטגיות ללמידה: ללמוד איך ללמוד.
תל אביב: המרכז לטכנולוגיה חינוכית
השפעת ההקניה של אסטרטגיות למידה על ביצוע מיומנויות מוטוריות, עיונים בחינוך, 1 (1), 88-63
יעילותן של אסטרטגיות למידה והשפעתן על ביצוע מיומנות מוטורית סגורה.
בתנועה: כתב-עת למדעי החינוך הגופני והספורט, ב' (1) 104-124
מאפייני תלמידים בעלי קשיים במתמטיקה ואסטרטגיות יעילות לטיפול בהם
איבויקה מריה אסטריד ורניי (במקור: ורנאי) (בשוודית: Ibolyka Astrid Maria Varnay; 25 באפריל 1918 - 4 בספטמבר 2006) הייתה זמרת סופרן אופראית ממוצא הונגרי, ילידת שוודיה, שפעלה רוב שנותיה בעיקר בארצות הברית ובגרמניה.
הוריה היו שניהם הונגרים, אך היא נולדה בסטוקהולם, שוודיה.
אמה, מריה יאבור, הייתה סופרן קולורטורה נודעת, שהנציחה את שירתה בהקלטות אקוסטיות ואביה, אלכסנדר ורניי, היה טנור ספינטו.
אופרה הייתה עיסוק משפחתי וורנאי גדלה מאחורי הקלעים בבתי אופרה ברחבי העולם.
אביה ייסד וניהל יחד עם אמה את תיאטרון האופרה קומיק בקריסטיאניה (אחר כך אוסלו, נורווגיה.
אסטריד הקטנה הושכבה פעם במגירה התחתונה של השולחן בחדר ההלבשה של קירסטן פלגסטד הצעירה.
המשפחה עברה לארגנטינה ומשם לניו יורק, שם מת אביה של אסטריד בגיל 35, בשנת 1924. כעבור שנתיים נישאה אמה לטנור פרטונאטו דה אנג'ליס.
ורניי למדה לקראת קריירה של פסנתרנית אך בגיל 18 החליטה להיות לזמרת והשתלמה בפיתוח קול אינטנסיבי אצל אמה.
כעבור שנה הסדירה בשבילה קירסטן פלגסטד לימוד והכנת תפקידים אצל המנצח ומאמן הלהקה במטרופוליטן אופרה, הרמן וייגרט.
בגיל 22 ידעה הונגרית, גרמנית, אנגלית, צרפתית ואיטלקית והרפרטואר שלה הכיל חמישה-עשר תפקידי סופרן דרמטי, אחד-עשר מהם תפקידים וגנריים.
אסטריד ורניי ערכה את הופעת הבכורה הסנסציונית שלה במטרופוליטן אופרה ב-6 בדצמבר 1941 בהופעה משודרת.
היא הופיעה בתפקיד זיגלינדה ב"ולקירה" של וגנר, כמחליפה ללוטה להמן שחלתה, כמעט ללא חזרת הכנה.
הייתה זו הופעתה הראשונה בתפקיד ראשי, והיא נחלה בה הצלחה רבתי.
כעבור שישה ימים החליפה את הלן טראובל שחלתה בתפקיד ברונהילדה באותה אופרה.
ורניי ווייגרט התקרבו ובשנת 1944 נישאו.
בתקופה זו גם קיבלה שיעורים אצל הטנור לשעבר במטרופוליטן אופרה, פאול אלטהאוז.
בשנת 1948 הופיעה לראשונה בבית האופרה המלכותית, קובנט גארדן ובשנת 1951 בפירנצה כליידי מקבת'''.
באותה שנה הופיעה לראשונה גם בפסטיבל ביירוית אחרי שפלגסטד, שדחתה הזמנה לפסטיבל, המליצה לווילנד וגנר להזמין את ורניי.
ורניי המשיכה לשיר בביירוית במשך שבע-עשרה השנים והופיעה בקביעות במטרופוליטן עד 1956.
ורניי עזבה את המטרופוליטן משהתברר לה שהמנהל רודולף בינג איננו מעריך אותה, ובהמשך דרכה הייתה לעמוד התווך בבתי אופרה אחרים מן הגדולים והחשובים בעולם, בייחוד בגרמניה, ביצירות וגנר ושטראוס אך גם בכמה מן האופרות של ורדי ואחרים.
אז קבעה כבר את משכנה במינכן, שקהל המאזינים שלה ראו בה אלילה.
בשנת 1969 השמיטה מן הרפרטואר שלה את תפקידי הסופרן הדרמטי הכבדים והחלה בקריירה חדשה בתפקידי מצו סופרן.
אחרי שהייתה המובילה בעולם בתפקיד אלקטרה במשך למעלה מעשרים שנה, ביססה עכשיו את מעמדה כפרשנית גדולה לקליטמנסטרה.
תפקיד הרודיאס היה לתדיר ביותר בין ביצועיה: 236 הופעות.
היא חזרה למטרופוליטן ב-1974 והופיעה שם בפעם האחרונה ב"עלייתה ונפילתה של העיר מהגוני" של ברטולט ברכט וקורט וייל ב-1979.
מאמצע שנות ה-80' עשתה את תפקידי האופי לאומנותה.
הופעתה הבימתית האחרונה הייתה במינכן ב-1995, חמישים וחמש שנים אחרי הופעת הבכורה שלה במטרופוליטן.
ב-1998 פרסמה את האוטוביוגרפיה שלה, "חמישים וחמש שנים בחמש מערכות: חיי באופרה" , שכתבה בשיתוף עם דונלד ארתור.
ב-2004 יצא סרט תעודה על חייה ועל ראשית הקריירה שלה בניו יורק, בשם Never Before וזכה לשבחים בארצות הברית.
הקלטותיה בתפקידי הגיבורות של שטראוס, כמו אלקטרה וסאלומה''', יחד עם תפקידי וגנר שלה, הן בין אוצרות המדיום הזה.
סרטי הקלטה משידורי תפקידיה הגדולים מתעדים את אמנותה בצליל, ומספר מועט של קלטות וידאו משלהי הקריירה שלה מעידות על כישרון המשחק שלה.
אסטריד ורניי נפטרה בגיל 88 במינכן ב-4 בספטמבר 2006.
בגמולוגיה, אַסטֶריזם היא תופעה אופטית המופיעה בכמה מסוגי אבני האודם, אבני הספיר, וסוגים נוספים של אבני חן, טבעיות וסינתטיות.
על שטח הפנים של אבנים אלו יש אזור של החזרת אור בצורת כוכב.
צורת הגביש והמערך הקריסטלוגרפי קובעים האם לכוכב יהיו ארבע או שש קרנים.
על מנת לראות את התופעה חותכים ומלטשים את האבנים בצורת קבושון.
מקור שם התופעה מיוונית, "אסטר" פירושו כוכב.
התופעה קיימת באבני האודם והספיר בשל זיהומים של מחטים זעירות של רוטיל (תחמוצת הטיטניום) המצויה בהם.
נוהגים להבדיל בין שני סוגים של אסטריזם:
אפיאסטריזם (Epiasterism) – הסוג המופיע בספיר וברוב אבני החן האחרות והוא תוצר של החזר האור ממינרלים הכלולים באבן החן והמסודרים בצורה מקבילה.
דיאסטריזם (Diasterism) – כמו שניתן לראות ברוז קוורץ והוא תוצאה של אור העובר בתוך אבן החן.
על מנת לראות תופעה זו יש להאיר את אבן החן מאחוריה.
במיתולוגיה היוונית, אסטריה (ביוונית "דמוי כוכב" המייצגת את המהות הכוכבית) היה שמן של 11 דמויות שונות.
ביניהן, טיטאנית, אמזונה, בתו של הליוס, בתו של דנאוס ובתו של אלקיונאוס, זקן הגיגאנטים.
קואאוס ופויבה, שני הטיטאנים ילדו את אסטריה כאחותה הקטנה של לטו.
הטיטאנית של נבואת הלילה, קריאת החלומות, קריאת הכוכבים (אסטרולוגיה) ומעשי הכשפים.
אחרי נפילת הטיטאנים בידי זאוס, החל זאוס לרדוף גם את בניהם, ובמנוסתה הפכה עצמה אסטריה לשליו והשליכה עצמה לאוקיינוס.
במקום טביעתה הופיע האי דלוס, שמאוחר יותר היה המקום היחיד עלי אדמות שהסכים לספק מחסה לאחותה לטו מאימת הרה, בעת הריונה מזאוס.
שם נולדו שני בניה של לטו: אפולו וארטמיס.
אסטריה הייתה האמזונה השישית שנהרגה על ידי הרקולס כאשר זה נשלח להביא את חגורתה של היפוליטה, מלכת האמזונות.
האמזונות ידעו שהרקולס בלתי מנוצח, אך לחמו בו למרות זאת.
אסטריול (E3, estriol), הוא סטרואיד, אסטרוגן חלש והורמון מין נשי.
זהו אחד משלושה אסטרוגנים אנדוגניים עיקריים, הכוללים גם אסטרדיול ואסטרון.
רמות אסטריול בנשים שאינן בהריון נמוכות מאוד וכמעט ואינן ניתנות לניתור.
במהלך ההריון, אסטריול מסונתז בכמויות גבוהות מאוד על ידי השליה והוא האסטרוגן המיוצר ביותר בגוף.
בנשים החולות בטרשת נפוצה, אסטריול מפחית את הסימפטומים בצורה ניכרת.
רמות ההורמון אינן משתנות בגיל הבלות, ואין הבדל משמעותי ברמות בין נשים וגברים.
מדידת רמות ההורמון בזמן היריון יכולה לתת אינדיקציה לגבי הבריאות הכללית של העובר.
אם הרמות נמוכות במיוחד, הדבר יכול להעיד על התפתחות לא תקינה של העובר.
עם זאת יש לבצע בדיקות נוספות כדי לוודא זאת, כי רמות האסטריול יכולות להיות נמוכות גם במקרים אחרים כגון אנמיה ופעילות לא תקינה של הכליות.
אצל נשים שאינן בהריון אסטריול מיוצר בכמויות קטנות בלבד שבקושי ניתנות לניטור.
בניגוד לאסטרדיול ואסטרון, אסטריול אינו מסונתז בשחלות או מופרש מהשחלות, אלא מיוצר בעיקר בכבד.
אסטריול מתפנה ממחזור הדם במהירות אצל נשים שאינן בהריון, ולכן רמותיו בדם נמוכות מאוד, וריכוזי אסטריול בשתן גבוהים יחסית.
אסטריול מיוצר בכמויות בולטות רק במהלך ההריון.
רמות האסטריול עולות פי 1,000 במהלך ההריון, בעוד שרמות האסטרדיול והאסטרון עולות פי 100, והאסטריול מהווה 90% מהאסטרוגנים בשתן של נשים הרות.
הייצור היומי של אסטריול על ידי השליה הוא 35 עד 45 מ"ג, והרמות במחזור הדם של האם הן 8 עד 13 נ"ג/ד"ל.
השליה מייצרת פרגננולון ופרוגסטרון מכולסטרול שבמחזור הדם.
פרגננולון נקלט על ידי בלוטות יותרת הכליה של העובר והופך לדהידרואפיאנדרוסטרון (DHEA), אשר לאחר מכן עובר סולפציה והידרוקסילציה בכבד העובר ובמידה מוגבלת בבלוטת יותרת הכליה של העובר.
נוצר 16α-OH-DHEA-S שנקלט על ידי השליה.
בשלבים עוקבים של הוצאת מימן וארומטיזציה מקבלים אסטריול שמופרש בעיקר למחזור הדם האימהי.
כ-90% מחומרים המשתתפים ביצירת אסטריול מקורם בעובר.
במהלך ההריון, 90 עד 95% מהאסטריול במחזור הדם האימהי קשור בצורה של אסטריול גלוקורוניד ואסטריול סולפט .
הרמות של אסטריול לא קשור נמוכות מעט מאלו של אסטרדיול לא קשור ודומות לאלה של אסטרון לא קשור.
לפיכך, במהלך ההריון, רקמות המטרה צפויות להיחשף לכמויות דומות של אסטריול חופשי, אסטרדיול ואסטרון.
אסטריול נקשר בצורה חלשה לגלובולין קושר הורמוני מין (SHBG) , הזיקה שלו להורמון זה נמוכה בהרבה מהזיקה של אסטרדיול ולכן חלק גדול יותר של האסטריול זמין לפעילות ביולוגית.
אסטריול עובר חילוף חומרים באמצעות גלוקורונידציה וסולפטציה.
חילוף החומרים וההפרשה של אסטריול בבונים דומים מאוד לזה שנצפה בבני אדם.
בנשים שאינן בהריון, הפרשת אסטריול בשתן נעה בין 0.02-0.1 מ"ג כל 24 שעות.
לשם השוואה, בנשים בהריון, הפרשת אסטריול בשתן נעה בין 50–150 מ"ג כל 24 שעות.
אסטריול משמש כתרופה, בעיקר בטיפול הורמונלי לתסמיני גיל המעבר.
אסטריול התגלה בשנת 1930. הוא בודד וטוהר מהשתן של נשים הרות על ידי מריאן ועמיתיו.
ניתן למדוד אסטריול בדם או בשתן של האם והוא יכול לשמש כסמן לבריאות העובר ולרווחתו.
אם הרמות של אסטריול לא מצומד (uE3 או אסטריול חופשי) נמוכות באופן חריג אצל אישה בהריון, הדבר עשוי להצביע על חריגות כרומוזומליות מולדות כמו תסמונת דאון או תסמונת אדוארדס.
בדיקת רמות האסטריול נכללת בבדיקת חלבון עוברי שנעשית בזמן ההריון לזיהוי אנומליות עובריות.
מכיוון שמצבים פתולוגיים רבים באישה הרה עלולים לגרום לסטיות ברמות אסטריול, בדיקות אלו נתפסות לרוב כפחות מובהקות לבריאות העובר-שליה מאשר בדיקת דופק עוברי .
מצבים שיכולים לגרום לתוצאות חיוביות שגויות ושליליות שגויות בבדיקת אסטריול לזיהוי מצוקה עוברית כוללים רעלת הריון, אנמיה ופגיעה בתפקוד הכליות.
אסטרילדיס הייתה נסיכת גרמניה, ומלכה רעיה של מלך בריטניה לוקרינוס, על פי ספרו של ג'פרי ממונמות' "ההיסטוריה של מלכי בריטניה".
אין כל תעוד היסטורי לקיומה של אסטרילדיס.
על פי ספרו של ג'פרי, אסטרילדיס נכלאה על ידי האמבר ההוני והוחזקה בספינתו.
לאחר ניצחונו של לוקרינוס בנו של ברוטוס, מלך בריטניה על האמבר, שחרר לוקרינוס את אסטרילדיס והתאהב בה.
ג'פרי מספר כי אסטרילדיס נחשבה לאישה היפה ביותר בעולם באותה תקופה, ולוקרינוס רצה לשאתה לאישה.
לרוע מזלו התחייב אביו כי לוקרינוס יישא את גוונדולן, בתו של קורינאוס מלך קורנוול, והשנים היו מאורסים.
לוקרינוס בנה מערה מתחת לטרינוואנטום, בה החביא את אסטרילדיס ואת הבת המשותפת שנולדה להם - האברן (Habren), בעת שהיה נשוי לגוונדולן.
לאחר מותו של קורינאוס, גרש לוקרינוס את גוונדולן, ונשא את אסטרילדיס לאישה.
גוונדולן שבה בראש צבא, הביסה את לוקרינוס והרגה אותו, והטביע את אסטרילדיס ואת האברן בנהר שנקרא על שמה של האברן (כיום הנהר סוורן).
בבינה מלאכותית, אסטרטגיית זאותן היא אסטרטגיית משא ומתן בה משתמשים חלק מסוכנים מלאכותיים.
מטרתה היא לבדוק את הנכונות להסתכן בקונפליקט.
סוכן יהיה מוכן יותר להסתכן בקונפליקט ככל שההפרש בין התועלת שיקבל בהצעתו הנוכחית אל מול התועלת שיקבל בעסקת הקונפליקט נמוך יותר.
כאשר שני הסוכנים משתמשים באסטרטגייה הזו תחת "פרוטוקול ויתור מונוטוני", האסטרטגיה מובילה להסכמה על עסקה שנמצאת בקבוצת המשא ומתן, הקבוצה של העסקאות שהם רציונליות אינדיבידואלית ויעילות פארטו או על עסקת הקונפליקט.
אלו הן העסקאות שממקסמות את תוצאת נאש.
אסטרטגיה זו נותחה לראשונה בספר של פרדריק זאותן שפורסם בשנות ה-30 של המאה ה-20.
אסטרטגיה זו היא גם חלק מהתחום של משא ומתן אוטומטי שהוא סוג של אינטראקציה במערכות המורכבות ממספר סוכנים אוטונומיים, שבה המטרה היא להגיע להסכמות באמצעות תהליך איטרטיבי של הגשת הצעות.
ניתן להפעיל משא ומתן אוטומטי למשימות רבות שבהן עוסקים מנהלי משא ומתן אנושיים באופן קבוע, כגון מיקוח וקבלת החלטות משותפת.
הנושאים העיקריים במשא ומתן אוטומטי סובבים סביב עיצוב פרוטוקולים ואסטרטגיות.
אסטרטגיית העכביש (באיטלקית: La strategia del rango) הוא סרט קולנוע מ-1970 בבימויו של ברנרדו ברטולוצ'י.
התסריט שכתב ברטולוצ'י הוא על פי סיפור שכתב ח.
הסרט נעשה במימון חברת הטלוויזיה "RAI" הגדולה באיטליה והציג בפסטיבל הסרטים בוונציה.
אטוס מנייאני הבן מגיע לעיירה "טארה" שם היה אביו נהרג לפני לידתו, לבקשתה של המאהבת של אביו, דרייפה.
אביו של הגיבור, אטוס מנייאני האב, נחשב לגיבור המלחמה של המורדים בעיירה כנגד הפאשיזם.
הסיפור הידוע בעיירה הוא שאטוס מנייאני האב נרצח על ידי פשיסט בשנת 1936. דרייפה פותחת בפני אטוס מנייאני הבן את רשת השקרים שעולה מתוך הרצח של אביו, ואטוס מנייאני הבן מוצא את עצמו לכוד ברשת שקרים זהה.
הסיפור של בורחס מסופר בצורה כרונולוגית – חוקר צעיר, ראין, שהוא נינו של הגיבור, מגיע לכתוב ביוגרפיה על הגיבור פרגוס קילפאטריק.
אטוס מנייאני הבן מגיע לעיירה הציורית "טארה" לבקשתה של המאהבת של אביו, דרייפה.
מרגע הגעתו הוא שוקע, כמו כל העיירה, בתוך נוכחותו של אביו המת – הוא הולך בדרך אטוס מנייאני, חולף על פני תיאטרון אטוס מנייאני וחוזה בפסל אביו, הזהה לו לחלוטין, במרכז העיר.
אטוס מנייאני הבן מעוניין לברוח מהחקירה מהגע שהיא מתחילה בביתה של דרייפה – הוא חוזר ואומר כל הזמן שיש לו רכבת עוד שעה, או מחר, שאולי הוא יספיק לתפוס.
אך הוא נשאב לתוך החקירה ולתוך רשת קורי העכביש שהיא מכילה.
הסיפור נחשף דרך חקירתו של הבן את המעורבים באירוע של רציחתו של האב.
בנוסף, אטוס מנייאני הבן מגלם באותם שחזורים את אביו.
דרך נוספת של הבמאי להנכיח את שאלת הזמן היא בסיום – אטוס מנייאני הבן מחכה לרכבת לצאת מטארה, אך היא מאחרת, פעם הכרוז אומר שתאחר ב 20 דקות, אחר כך ב 35 דקות.
כשהבן מבקש לקרוא את העיתון היומי, נאמר לו שהעיתון לא הגיע היום משום ש"לפעמים שוכחים שאנחנו קיימים".
בתמונה הבאה אנו רואים צמחיית בר על המסילה כזו שמציגה שאלה שאולי כבר שנים לא עברה הרכבת בטארה, כנראה שמאז תקופת הפאשיזם.
טארה, שהיא מיקרוקוסמוס לאיטליה לא השתקמה מאז מותו של אטוס מנייאני והפאשיזם, לא עברה בה הרכבת והיא תקועה במעין לימבו מאז אותן השנים הנעלמות של הפאשיזם.
בנוסף, חדשנותו של הסרט היא חדשנות של הגל החדש והקולנוע המודרני האירופאי – המדיום הקולנועי מודע לעצמו ושואל שאלות על עצמו: מי הוא המספר הקולנועי?
לסיפור של מי המספר מחויב?
ישנו המספר, שרוצה להגיד משהו ביוגרפי על אטוס מנייאני האב, שהעיר טארה רוויה בנוכחותו וישנו הסיפור של אטוס מנייאני הבן – ניכרות שתי ישויות נפרדות של המספר הקולנועי המכין אותנו לקראת האי-התאמה שבין הזיכרון על האב ובין הנוכחות של הבן.
אטוס מנייאני (האב והבן): ג'וליו ברוגי
אסטריד ברג'ס פריסבי היא דוגמנית ושחקנית צרפתייה ממוצא קטאלני.
קיבלה חשיפה בינלאומית כאשר שיחקה בסרט "שודדי הקאריביים: זרמים זרים" בתפקיד בתולת הים סרינה בשנת 2011.
פריסבי נולדה בברצלונה, ספרד לאב קטלאני ולאם צרפתייה.
היא הבכורה מתוך 3 בנות.
מאוחר יותר עבר אביה לרפובליקה הדומיניקנית, שם בילתה חמישה קיצים ועבדה כמלצרית.
בגיל 17 היא עברה לבדה לפריז כדי להמשיך בקריירה באוסטאופתיה, אך מצאה את עצמה מסתובבת הרבה בלי להכיר איש באזור.
זמן קצר לאחר מכן נפטר אביה בגיל 46. בשל האירוע היא מבינה שהחיים קצרים מדי וכי השאיפה האמיתית שלה היא משחק.
לאחר סיום לימודי התיכון היא החלה ישירות לנסות להתקבל לבית הספר לדרמה.
היא דוברת קטלאנית, ספרדית, צרפתית ואיטלקית.
היא החלה ללמוד אנגלית על תפקידה בשודדי הקאריביים.
ב-2007 פריסבי התחילה את דרכה כשחקנית בטלוויזיה הצרפתית ובסרט הקולנוע הקמבודי "חומת הים" משנת 2008 לצידה של איזבל הופר.
בשנת 2011 התפרסמה ברחבי העולם בסרט "שודדי הקאריביים: זרמים זרים" בתפקיד סרינה, בתולת הים שנתפסת על ידי שחור הזקן (איאן מקשיין) וניצלת על ידי המיסיונר פיליפ סוויפט (סם קלאפלין).
היא קיבלה את התפקיד לאחר שהרשימה את רוב מרשל וג'רי ברוקהיימר באודישן שעשתה בצרפת.
בשנת 2014 שיחקה בסרט הדרמה-מדע בדיוני "המקור" של הבמאי מייק קהיל לצדם של מייקל פיט ובריט מרלינג.
בשנת 2017 שיחקה בסרטו של גאי ריצ'י "קינג ארתור: אגדת החרב" לצד צ'ארלי האנם ודג'ימון הונסו.
La llegendaגלוריה2011הבת הטובה של דיגרפטריסיה אמורטישודדי הקאריביים: זרמים זריםסרינהסרט אמריקאי2012The Sex of the Angelsקרלהסרט ספרדי2013Julietteג'ולייט קרסנטי2014נשמות תועותסופיסרט אמריקאי2015אלסקהנאדין2017קינג ארתור: אגדת החרבהמאגהסרט אמריקאי2020L'Autreמאריזוכת פרס השחקנית הטובה ביותר בפסטיבל הסרטים של טאורמינה2021המשימהלוריין2024קוקיה (אנ')אד
+שנהסדרהתפקידהערות2007Sur le filמארי סרטיסיאן3 פרקיםDivine Émilieמרקיזה דה בופלרססרט טלוויזיה2008Elles et moiאיזבל ג'ונימיני-סדרה2009La reine morteלינפאנטהסרט טלוויזיה2021Capitaine Marleau
בתורת המשחקים, אסטרטגיית התנהגות (או תכסיס התנהגות) היא אסטרטגיה המתארת קבלת החלטה עבור כל מצב במשחק באופן בלתי תלוי.
בניגוד לאסטרטגיה טהורה (או עירוב של טהורות), בה שחקן בוחר (או מגריל) מראש רצף של מהלכים, שחקן הנוקט באסטרטגיית התנהגות קובע רק הסתברות על מהלכים אפשריים בתוך קבוצות הידיעה שלו, ומגריל (לפי ההסתברות שקבע מראש) את המהלך המדויק שאותו יבצע רק בהגיעו לקבוצת הידיעה.
אסטרטגיות התנהגות מוגדרות למשחקים בצורה רחבה (השונה ממשחקים בצורה אסטרטגית) ולכן מגדירות צורת משחק שונה מזו של אסטרטגיות מעורבות\טהורות, ולא ניתן לתאר אחת באמצעות השנייה ולהפך.
משפט קיון מתאר את המקרים בהם קיימת אסטרטגיית התנהגות שקולה לאסטרטגיה מעורבת נתונה, וכתוצאה מכך באילו מקרים קיים שיווי משקל באסטרטגיות התנהגות.
נסמן את קבוצות הידיעה של שחקן כך: .
בכל קבוצת ידיעה נסמן את המהלכים האפשריים לשחקן מתוך הקבוצה ב .
אז אסטרטגיית ההתנהגות של שחקן היא וקטור של התפלגויות: .
כל אסטרטגיית התנהגות מגדירה הסתברות על המהלכים , המסומנת כך: .
אסטרטגיית התנהגות שאין לה שקולה מעורבת
דוגמה למשחק שבו אסטרטגיה מעורבת מביאה לטווח תוצאות שונה מאסטרטגיית התנהגות היא משחק "הנהג השכחן" (מאת פיצ'ון ורובינשטיין, 1997) משחק בו נהג נוסע על כביש ראשי ומבחין ביציאה, אך אינו זוכר אם כבר הבחין ביציאה בעבר (באופן פורמלי: שתי היציאות נמצאות באותה קבוצת הידיעה של השחקן).
בכל מקרה, הוא יכול להמשיך ישר או לבחור לצאת.
אם יבחר לצאת בראשונה, לא ירוויח כלום, אך בשנייה ירוויח 4 נקודות.
אם לא ייצא לעולם ירוויח נקודה אחת.
כיוון שמטרת הנהג היא רווח, הוא ירצה להגדיל את סיכוייו לצאת ביציאה השנייה.
באסטרטגיות טהורות אין לשחקן בכלל אפשרות לעשות זאת: אם יבחר לשחק "המשך", יפספס את שתי היציאות ויגיע לקצה הכביש.
אם יבחר לשחק "צא", ייצא מיד בראשונה.
מכיוון שתוצאה של אסטרטגיה מעורבת היא הגרלה על תוצאות של אסטרטגיות טהורות, התוצאה המקסימלית במשחק "הנהג השכחן" המתואר כאן היא 1 באסטרטגיות מעורבות.
וזו תוצאה גבוהה מזו שניתן להשיג באסטרטגיות מעורבות עבור המשחק.
אסטרטגיה מעורבת שאין לה שקולה התנהגותית
משחק "הנהג השכחן" הציג מצב בו השחקן לא זוכר אם שיחק בעבר, אך יודע שאם כן - הוא בוודאות שיחק "המשך" (אחרת היה המשחק מסתיים).
זוהי החלשה של קריטריון הזיכרון השלם, שכן השחקן אינו זוכר את כמות המהלכים שעשה.
במשחק בצורה רחבה לשחקן אחד יש עוד החלשות של קריטריון הזיכרון השלם.
בדוגמה שבתרשים התחתון, עץ המשחק מחולק לשורות המהוות קבוצות ידיעה (לא ניתן לדעת היכן בתוך השורה נמצא השחקן), כך שבכל שלב השחקן זוכר רק את מספר השלב, ובפרט - בהגיעו לשחק בשלב השני, הוא אינו זוכר אם פנה ימינה או שמאלה בשלב הראשון.
במשחק זה, לשחקן יש ארבע אסטרטגיות טהורות: , ,, , לכן לצירוף קמור שלהם (צירוף ליניארי שמקדמיו מסתכמים ב-1) ישנן 3 דרגות חופש: השחקן יכול לקבוע הסתברויות וההסתברות הרביעית תנבע מהם (כלומר, האסטרטגיה המעורבת במקרה זה היא נקודה במרחב תלת־ממדי).
לעומת זאת, באסטרטגיית התנהגות ישנן רק שתי דרגות חופש בקביעת התוצאות: השחקן בוחר את התנהגותו (בחירה בין שני מצבים) בקבוצת הידיעה העליונה ובהתאם את התנהגותו בקבוצת הידיעה התחתונה (גם שם שני מהלכים אפשריים), , ומכאן שזו נקודה במרחב דו-ממדי.
מכאן שבמשחק זה קיימות תוצאות של אסטרטגיות מעורבות שלא ניתן לתאר באמצעות אסטרטגיות התנהגות.
מקרים של שקילות לאסטרטגיה מעורבת
זיכרון שלם הוא תכונה המיוחסת לשחקן , אם על עץ המשחק מתקיימים התנאים הבאים:
כל קבוצת ידיעה של שחקן חותכת כל מסילה לכל היותר פעם אחת.
כל שתי מסילות מהשורש של עץ המשחק המסתיימות בקבוצת ידיעה עוברות דרך אותן קבוצות הידיעה עד אליה, ובאותו הסדר.
משפט קיון (שהוכח על ידי הרולד קיון ב-1957) קובע כי במשחק בצורה רחבה בעל זיכרון שלם לשחקן , לכל אסטרטגיה מעורבת יש אסטרטגיית התנהגות השקולה לה.
ממשפט זה ניתן להסיק ישירות כי לכל משחק בו לכל השחקנים יש זיכרון שלם, קיים שיווי משקל נאש באסטרטגיות התנהגות, זאת בגלל השקילות.
במקרים מסוימים, אורך התיאור של אסטרטגיות התנהגות קטן משמעותית מזה של אסטרטגיה מעורבת, זאת בגלל מימד האסטרטגיה: אסטרטגיה מעורבת מוצגת כנקודה במרחב בעל כמות ממדים ככמות האסטרטגיות הטהורות השונות: (ה-1 מוחסר ממימד האסטרטגיה מכיוון שמדובר בצירוף קמור, לכן מימד אחד תמיד שמור להשלמת סכום המקדמים ל-1)
בעוד שמימד אסטרטגיות ההתנהגות תלוי במספר המהלכים השונים המתאפשרים בקבוצות ידיעה שונות: .
במצבים מסוימים (למשל, משחק עם כמות מצומצמת של מצבים המופיעים בסדר מתחלף באסטרטגיות שונות) מספר זה יכול להיות קטן ממספר האסטרטגיות הטהורות.
לשקילות הפורמלית בין אסטרטגיה מעורבת לאסטרטגיית התנהגות קיימת השלכה על תורת ההחלטות: משמעותה היא שבמקרים של משחק עם זיכרון שלם, אין הבדל בין החלטה מראש על אסטרטגיה ובין החלטה ברגע ששחקן נקרא לשחק - בשני המקרים התוצאות יהיו זהות, ומכאן שאין טעם לדחות החלטות.
אסטריד, נסיכת בלגיה, ארכידוכסית אוסטריה אסטה היא בתו של מלך בלגיה לשעבר, אלברט השני, ואחותו של פיליפ, מלך הבלגים הנוכחי.
אסטריד נולדה ב-5 ביוני 1962 בטירת בלוודר (Kasteel Belvédère) השוכנת בפרבר של העיר בריסל ומשמשת כאחד מהמעונות הרשמיים של משפחת המלוכה הבלגית, לאלברט, נסיך לייז' ופאולה, נסיכת לייז'.
אסטריד נקראה על שם סבתה מצד אביה המלכה אסטריד שהייתה אהודה מאוד על העם הבלגי, וסנדקיה היו דודתה ז'וזפין שרלוט, הדוכסית הגדולה של לוקסמבורג ודודה פבריציו, נסיך רופו די קלאבריה.
ב-22 בספטמבר 1984 התחתנה אסטריד בבריסל עם לורנץ, ארכידוכס אוסטריה-אסטה, נכדם של קרל הראשון, קיסר אוסטריה והנסיך אמדאו, דוכס אאוסטה ששימש כמשנה למלך איטליה במזרח אפריקה האיטלקית בתקופת הפאשיזם, ונולדו להם חמישה ילדים:
הנסיך אמדאו מריה יוזף קרל פיליפ פייר פאולה מרקוס ד'אביאנו, ארכידוכס אוסטריה-אסטה (נולד ב-21 בפברואר 1986)
הנסיכה מריה לאורה זיטה ביאטריס גרהרד, ארכידוכסית אוסטריה-אסטה (נולדה ב-26 באוגוסט 1988)
הנסיך יואכים קרל מריה ניקולאוס איזבל מרקוס ד'אביאנו, ארכידוכס אוסטריה-אסטה (נולד ב-9 בדצמבר 1991)
הנסיכה לואיזה מריה אנה מרטין פילאר, ארכידוכסית אוסטריה-אסטה (נולדה ב-11 באוקטובר 1995)
הנסיכה לטיטיה נורה מריה אנה יואכים זיטה, ארכידוכסית אוסטריה-אסטה (נולדה ב-23 באפריל 2003).
מחוז אסטרייטלנד (בשוודית: Östergötlands län) הוא מחוז בדרומה של שוודיה.
המחוז גובל במחוזות ינשפין וקאלמאר בדרום, ב ובאגם וטרן במערב, בארברו ובסדרמנלנד בצפון ובים הבלטי במזרח.
האזור המנהלי בו נמצא אסטרייטלנד הוא מזרח ייטאלנד (Western Götaland).
כיתר המחוזות בדרומה של שוודיה, גם אסטרייטלנד משופע ביערות, בשטחים חקלאיים רבים ובאגמים, שהגדול בהם הוא אגם וטרן (השני בגודלו בשוודיה), וכן בכפרים רבים.
ההר הגבוה ביותר במחוז הוא Stenabohöjden וגובהו 327 מטר מעל פני הים.
עיר הבירה של המחוז היא העיר לינשפין (), שנוסדה כבר בשלהי המאה ה-13, וכיום היא מונה מעל ל-140,000 תושבים.
שמה מורכב מה-"Lionga thing" (כלומר, "מקום האספה" של מועצת המשפט הסקנדינבית של ימי הביניים, שככל הנראה מקום משכנה היה באזור) ומ-köping, כלומר, מקום מסחר.
לינשפין התפרסמה גם כמקום מושבו השני של הבישוף בשוודיה, עם התפשטות הנצרות בתחילת האלף השני לספירה.
מנזר ורטה קלושר (Vreta Kloster) נבנה צפונה לעיר ב-1128, והקתדרלה נבנתה גם היא במאה ה-12, עובדות המעידות על חשיבותה הדתית.
עם זאת, לבסוף נבחרה אופסלה (Uppsala) במקומה.